3. ΑΝΑΓΚ. ΝΟΜΟΣ υπ’ αριθ. 2177 της 4/9 Ιαν. 1940 Περί προσλήψεως εργατικού προσωπικού δια την καταπολέμησιν επιζωοτιών. Άρθρον μόνον.-Εν περιπτώσει βαρείας επιζωοτίας και προς καταπολέμησιν ταύτης επιτρέπεται δι’ αποφάσεως των επί της Γεωργίας και Οικονομικών Υπουργών προτάσει του αρμοδίου Νομοκτηνιάτρου, όπως προσλαμβάνηται ημερομίσθιον εργατικόν προσωπικόν αντί ημερομισθίου καθοριζομένου δια της αυτής αποφάσεως. Εν τη αυτή αποφάσει ορίζεται και ο χρόνος δι’ ον προσλαμβάνεται τούτο. Το ημερομίσθιον των ανωτέρω ως και το τοιούτον των εν τω Δημοσίω Λοιμοκαθαρτηρίω Ζώων Πειραιώς υπηρετούντων ημερομισθίων σταυλιτών, εργατών και φυλάκων δύναται να φθάση το πολύ μέχρι των δραχμών 80 ημερησίως. Πάσα διάταξις αντικειμένη εις τον παρόντα νόμον καταργείται. 